’कतरा दर कतरा’ एक मनोवैज्ञानिक उपन्यास है, जिसमें कक्कू अपने पिता की उम्मीद पर पूरा न उतरने के कारण हीन भावना का शिकार हो जाता है और अन्त में उसकी मानसिक स्थिति पागलपन तक पहुंच जाती है। वही ’इतर’ उपन्यास अमेरिका में बसे भारतीयों के जीवन की पृष्ठभूमि पर आधारित है। साथ ही तथाकथित संत-महात्माओं और बाबाओं का भंडाफोड़ किया है, जो अपनी कुटिलताओं से मानवीय दुर्बलताओं का भरपूर लाभ उठाते हैं। माधव और उसकी पत्नी रूपा को बाबा पर बहुत श्रद्धा है परन्तु रूपा बाबा के आडम्बरों के घेरे में ऐसा फँसती है कि उसी की होकर रह जाती है, जिससे माधव की हालत पागलों जैसी हो जाती है। ’’’इतर’ में ढोंग का खोखलापन दिखलाने की मजबूरी थी तो साथ ही उन लोगों की तकलीफ भी जो जाल में फंसकर निकल नहीं पाते।’’ ४